recursal/SuperWikiNEXT-32B huggingface dataset:
***The Mummy*** er en amerikansk spillefilm med manuskript av Jon Spaihts, og regi av Alex Kurtzman. Den har premiere 9. juni 2017.

Hovedrollene i filmen er besatt av Tom Cruise, Annabelle Wallis, Sofia Boutella, Jake Johnson, Courtney B. Vance og Russell Crowe.

Handling
--------

I nåtidens London oppdager en gruppe bygningsarbeidere en grav som tilhørte en korsfarer og ridder som ble gravlagt med en egyptisk rubin i 1127 e.Kr. I Irak oppdager sersjant Nick Morton og korporal Chris Vail fra United States Army graven til prinsesse Ahmanet, som i antikken forsøkte å tilkalle guddommen Set. Hun ble deretter fanget og mumifisert levende av egyptiske prester. Ahmanets sarkofag blir snart fraktet til Storbritannia, og uten å vite at de også har vekket Ahmanet tilbake til livet.

Under flyturen til London blir Chris besatt av Ahmanet gjennom en edderkopp som bet ham, og som angriper de andre - før den blir drept av Nick. En stor flokk kråker angriper flyet og får det til å krasje, og dreper hele mannskapet bortsett fra arkeolog Jenny Halsey - som kommer seg unna med en fallskjerm som Nick hadde gitt henne. Nick vender tilbake til livet igjen ved et likhus. Spøkelset etter Chris dukker opp og forteller ham at han nå har blitt forbannet av Ahmanet.

Ahmanets mumie kommer seg ut av sarkofagen, og begynner å livnære seg på mennesker for å regenerere kroppen hennes - noe som gjør dem om til zombier. Dr. Henry Jekyll, forklarer at Jenny er en agent for Prodigium, et hemmelig selskap dedikert til å jakte på forskjellige overnaturlige trusler. Men Nick og Jenny oppdager at Dr. Jekyll har til hensikt å la Set få fullstendig kontroll Nicks kropp, i den tro at dette kommer til å gjøre Set mer sårbar og lettere å drepe. Ahmanet tilkaller mange korsfarer-zombier, og forårsaker en stor sandstorm i London.

Skuespillere
------------

* Tom Cruise som Nick Morton, en amerikansk sersjant
* Annabelle Wallis som Jennifer Halsey, en arkeolog
* Sofia Boutella som Ahmanet. Løst basert på historien om Imhotep
* Jake Johnson som Chris Vail, en venn av Nick Morton
* Courtney B. Vance som oberst Greenway. Chris og Nicks overordnede offiser.
* Russell Crowe som Dr. Henry Jekyll / Mr. Edward Hyde.
* Marwan Kenzari som Malik. Ansatt for Jekyll, og medlem av Prodigium.
* Javier Botet som Set, den eldgamle egyptiske dødsguden.

Referanser
----------

1. ↑
2. ↑

Eksterne lenker
---------------

* (en) *The Mummy* på Internet Movie Database Rediger på Wikidata

* (no) *The Mummy* hos Filmfront Rediger på Wikidata

* (sv) *The Mummy* i Svensk Filmdatabas Rediger på Wikidata

* (da) *The Mummy* i Danmark Nationale Filminstitut Rediger på Wikidata

* (en) *The Mummy* på AllMovie Rediger på Wikidata

* (fr) *The Mummy* på Allociné Rediger på Wikidata

* (nl) *The Mummy* på MovieMeter Rediger på Wikidata

* (en) *The Mummy* på Turner Classic Movies Rediger på Wikidata

* (en) *The Mummy* på Rotten Tomatoes Rediger på Wikidata

* (en) *The Mummy* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | VIAF **·** LCCN **·** BBC Things
 |
Ants Laikmaa, selvportrett, 1925
**Ants Laikmaa** (opprinnelig Hans Laipman; født 5. mai 1866 i Vigala i Rapla i det facærende Tsarrussland, død 19. november 1942 ved Taebla i Lääne i Estland) var en estisk maler.

Liv og virke
------------

### Bakgrunn

Ants Laikmaa (inntil 1935 Hans Laipman) var barn nr. 13 i en fattig estisk familie. Han gikk på skoler i Vigala, Haapsalu og Lihula. Moren døde mens han var barn. Laikmaa fattet tidlig interesse for maling, og begav seg til fots fra Riga til Düsseldorf. Der studerte han fra 1891 til 1893 og i 1896/97 ved Kunstakademie Düsseldorf. 

### Maler

Fra 1897 arbeidet han i Düsseldorf, inntil han dro tilbake til Tallinn høsten 1899.

Fra 1900 til 1907 var Ants Laikmaa aktiv som kunstner i Tallinn og Haapsalu. Studiereiser førte ham til Belgia, Frankrike, Østerrike, Finland og Nederland. I 1901 arrangerte han den første estiske kunstutstilling noensinne i Tallinn, og i 1906 fulgte den første estiske kunstutstillingen i Tartu. I 1903 grunnla han en atelierskole i Tallinn, og i 1907 stiftet han den estiske kunstforeningen (*Eesti Kunstiselts*).

I 1904 traff den 38 år gamle Laikmaa sitt livs store kjærlighet, den 21 år gamle Marie Hacker. Hun ble senere under navnet Marie Under en av tidens mest kjente lyrikere. Samme år malte Laikmaa to portretter av henne, som står som to av Laikmaas mest kjente arbeider.

Fra 1907 til 1909 arbeidet han hovedsakelig i Finland. 1909–1913 besøkte han Europas store kunstbyer. Fra 1910 til 1912 bodde han blant annet i Capri og Tunisia. Fra 1913 til 1931 arbeidet Ants Laikmaa som kunstner og kunstpedagog i Tallinn. I 1927 ble hans eneste datter født, et barn av modellen «Miku». I 1932 bosatte Laikmaa seg i nærheten av Taebla i Lääne, på gården Kadarpiku, som han selv tegnet med en sju mål stor park. Her bodde og arbeidet han resten av livet.

Ants Laikmaa døde i november 1942, og ligger begravd i Kadarpiku. Siden 1960 har gården vært museum, viet til Laikmaas liv og verk.

### Særpreg

Ants Laikmaa er fremfor alt kjent for sine akvarellmalerier. Han brakte impresjonismen til Estland. Hans portretter av Estlands intellektuelle og kunstneriske elite er ofte beskrevet som mesterlige. Laikmaa var også politisk engasjert. Fremfor alt arbeidet han for utdanning av estiske kunstnere og markedsføring av estisk kunst. Han var en av grunnleggerne av det estiske nasjonalmuseet (*Eesti Rahva Muuseum*) i Tartu.

Kjente verk
-----------

* Selvportrett (1902)
* *Lääne neiu* (1903)
* Portrett av Marie Under (1904)
* *Vigala taat* (1904)
* Portrett av August Kitzberg (1915)

* 
* 
* 
* 
*

Referanser
----------

1. 1 2   Estonian biographical database, Estonian biographical database ID 1339, besøkt 9. oktober 2017[Hentet fra Wikidata]

Eksterne lenker
---------------

* (en) Ants Laikmaa – kategori av bilder, video eller lyd på Commons Rediger på Wikidata
* Ants Laikmaa Museum i Taebla
* Utførlig biografi (estisk)

  

Portal: Estland

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** SUDOC **·** ULAN
 |
**Antropometri** (fra gresk *anthropos*, menneske og *metron*, mål) er målinger av menneskekroppens proporsjoner. Målingene utføres etter standardiserte målepunkter som er internasjonalt anerkjent. Slike målinger kan være armenes lengde i forhold til kroppen, eller skallens bredde-lengde-indeks. Til en del av målingene kreves spesielle måleapparater. Målinger på knokler kalles også *osteometri*, og for målinger på levende mennesker nyttes begrepet *somatometri*. 

Osteometri nyttes medisinsk blant annet for å følge opp pasienter med, eller som står i fare for å utvikle, osteoporose.

Somatometri kan nyttes i medisinsk sammenheng for å følge opp et barns vekst, eller en pasients utvikling ved eksempelvis hormonbehandling.

«Antropometriske krav»
----------------------

Ved siden av selve målingene brukes begrepet for å fastslå at til ulike fysiske oppgaver stilles det antropometriske krav. Innen idrett kan det forklares at det innen basketball stilles antropometriske krav til å ha en høy og gjerne kraftig kroppsbygging. Innen Langdistanseløp er lettere beinbygging en fordel, det samme innen skihopp, mens der er det også antropometriske krav til utøverens høyde, da det også kan være gunstig. En del idretter har dermed så store antropometriske krav at det ekskluderer utøvere med annen kroppsbygging, eller at de må kompensere med ekstreme ferdigheter på andre områder. For at en del idretter skulle appellere til et større spekter av utøvere ble det innført vektklasser, som i boksing, bryting og vektløfting.

Se også
-------

* Antropologi
* Midtforeldrehøyde
* Kraniometri, fysiognomisk skallemåling
* Frenologi, uvitenskapelig lære om sammenheng mellom skallform og psykiske egenskaper

Eksterne lenker
---------------

* antropometri.se fagsider fra Högskolan i Skövde (svensk)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** LCCN **·** BNF **·** BNF (data) **·** NKC
 |
**Muldalen** er en hengedal i Norddal kommune i Møre og Romsdal. Dalen munner ut om lag 350 meter oppe i fjellsiden nord for Tafjordens østre ende. 

På den nordvestlige siden av dalen ligger toppene Muldalsegga, Trollkyrkja, Neskopptindane og Blåtinden. Helt øverst for enden av dalen ligger Illstighytta, Illstigvatnet og Illstigbreen, og toppene Illstigegga, Illstigfjellet og Muldalseggenden. På den sørøstlige siden av dalen ligger toppene Grjotkopphornet og Fremste Høghornet. Muldalselva renner gjennom hele dalen, og danner Muldalsfossen ned fjellsiden til Tafjorden. Muldalselvas vannføring har siden 1969 blitt utnyttet til kraftproduksjon i Tafjord 4.

Sør i dalen ligger Raudnakken, en kolle av olivinberg. Raudnakken har gitt navn til en mindre sidedal mot sør med et lite vann i. 

Helt nederst i dalen over fossen ligger Muldalsgårdene. Den eldste dokumentasjonen av drift på disse gamle fjellgårdene er fra 1526. De ble drevet frem til 1970, de siste 13 årene med rent geitehold. I dag er gårdene i bruk som fritidsboliger. Et stykke opp i dalen ligger en setergrend som er kjent som Tafjordsætra/Muldalssætra. Seterdriften her fortsatte frem til noen år etter krigen.

Dalen og fjellene rundt regnes til Tafjordfjellene, og er en del av et turområde som forvaltes av Ålesund-Sunnmøre Turistforening. Den ytre tredelen av dalen, opp til forbi Tafjordsætra/Muldalsætra, ligger innenfor Tafjorden-Reinheimen landskapsvernområde. Den øvre delen av dalen ligger innenfor Reinheimen nasjonalpark. Nedenfor dalen, under henget i dalsiden sørøst for fossen, ligger Muldalslia naturreservat. Fra Tafjordsætra/Muldalsætra går det to merkede turstier inn i fjellheimen, en til Reindalsseter turisthytte og en til Vakkerstøylen.

Referanser
----------

1. ↑  «Muldalen». *Faktaark*. Besøkt 7. oktober 2016.
2. ↑  «Arkivert kopi». Arkivert fra originalen 9. oktober 2017. Besøkt 9. oktober 2017.
3. ↑

Litteratur
----------

* Vatne, Steinar (2013): *Muldalsgardane og Muldalsætra i Tafjord. Biologisk mangfold og forslag til skjøtselstiltak*. Økolog Vatne Rapport 1-2013

Eksterne lenker
---------------

* Temaside om Muldalen på UT.no[*død lenke*]
* Oppslaget *Muldal-Muldalsfossen* i den offisielle nasjonale reiseguiden *Norge må oppleves / Visit Norway* Arkivert 17. september 2017 hos Wayback Machine.
* Miljødirektoratets temaside om Reinheimen nasjonalpark Arkivert 8. juli 2015 hos Wayback Machine.
* Miljødirektoratets faktaark om Tafjorden-Reindalen landskapsvernområde
* Miljødirektoratets faktaark om Muldalslia naturreservat
* Kartverkets faktaark om navnet på dalen

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
Kjøkkelvik sett fra Askøybrua
**Kjøkkelvik** er et boligområde og dalføre i Loddefjord i den vestlige del av Laksevåg bydel i Bergen, beliggende på vestsiden av Lyderhorn. I nord ligger Byfjorden og Skålevik, i vest Olsvik, og i sør Loddefjorddalen. Området består av mest eneboliger og noe blokkbebyggelse. Her ligger også Kjøkkelvik skole og Statens dykkerskole (nå del av Høgskolen i Bergen). Hovedveien heter Kjøkkelvikveien.

Kjøkkelvik omfattes av grunnkretsene Kjøkkelvik og Lyderhorn i Bergen kommune, som hadde til sammen 2 611 innbyggere 1. januar 2012, og et samlet areal på 2,31 km² som inkluderer store deler av Byfjellet Lyderhorn i øst.

Strøk og boligområder i Bergen kommune

| * v
* d
* r
Laksevåg bydel |
| --- |
| 
* Alvøen
* Bjørndal
* Damsgård
* Godvik
* Gravdal
* Hetlevik
* Håkonshella
* Kjøkkelvik
* Kringsjå
* Loddefjorddalen
* Lyngbø
* Mathopen
* Melkeplassen
* Nygård
* Olsvik
* Vadmyra
* Damsgårdsfjellet
* Lyderhorn

 |

|  |  |
| --- | --- |
| Oppslagsverk/autoritetsdata | GeoNames
 |
**Kjøkøy** er ei øy i Fredrikstad kommune. 

Øya ligger sørøst for Kråkerøy og grenser til Hvaler kommune. Øya har 214 innbyggere (2001) og dekker et areal på 1,52 km2. Høsten 2013 ble det funnet en hodeskalle ved øyas vannkant som viste seg å være fra folkevandringstiden, dvs fra perioden 420-570 e.Kr.

Bakgrunnen for øyas navn er usikkert, og kan både henvise til *kjøk* (kjøkken) eller være avledet av en skipper med navn Kjøg, som bodde her på 1600-tallet.

På øya finnes Kjøkøy fort, som ble bygget under andre verdenskrig av den tyske okkupasjonsmakten og var i aktiv tjeneste i det norske forsvaret frem til slutten av 1980-tallet. Kjøkøy fort ble i 1993 besluttet nedlagt, men Heimevernet fortsatte å bruke området frem til år 2008 da Fredrikstad kommune overtok området som i dag benyttes av Pynten skole. Den resterende delen av det gamle fortområdet er blitt omgjort til et friområde.

Eksterne lenker
---------------

(no) Kjøkøy i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Paul Andreas Jetmundsen Aklestad** (født 18. desember 1837, død 21. mai 1924) var en norsk lærer, bonde og politiker som representerte Venstre på Stortinget fra 1889 til 1909.

Paul Aklestad var født på Aklestad i Hjørundfjord i nåværende Ørsta kommune.

Paul Aklestad gikk i lære 6 uker en vinter hos klokker Lars Olaus Strømme på gården Haukås i Ørskog, for å bli lærer, og ble deretter tilsatt som lærer i Hjørundfjord fra 1854. Han arbeidet som omgangsskolelærer til 1863. I årene 1863 til 1871 drev han bnr 2 på Kvistad. I 1871 fikk han kjøpe farsgarden på Aklestad fra den eldre broren Ingebrigt.

Paul Aklestad kom tidlig med i herredsstyret i Hjørundfjord kommune. I åren 1866 til 1910 var han medlem i herredsstyret, og ordfører i Hjørundfjord i årene 1870-1898.

Han hadde også ellers stor respekt hos sine sambygdinger, og ble brukt i alle slags tillitsverv. Han var for eksempel formann og kasserer i Hjørundfjord Sparebank fra opprettelsen i 1880 til 1889.
Paul Aklestad ble valgt inn på Stortinget fra Romsdals Amt i 1889, og ble gjenvalgt 6 ganger deretter, og satt på Stortinget til 1909.

Referanser
----------

1. ↑   Stortinget og statsraadet: 1814–1914. B. 1 D. 1 : Biografier A-K, side(r) 23[Hentet fra Wikidata]
2. ↑   Stortinget og statsrådet : 1915–1945. B. 1 : Biografier, side(r) 5[Hentet fra Wikidata]
3. ↑  Grøvik: s. 148, 149, 152
4. 1 2  Strømme og Standal: s. 206.
5. ↑  Grøvik: s. 382-384
6. ↑  Grøvik: s. 502-506

Litteratur
----------

* Ivar Grøvik: *Hjørundfjordboka Kultursoga II*, Ørsta kommune 1977
* Lars Strømme og Ragnar Standal: *Hjørundfjordboka Band V Gard og ætt*, Ørsta kommune 1993

Eksterne lenker
---------------

* (no) Paul Aklestad hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Historisk befolkningsregister
 |
To fjellturister i nærheten av Glittertind, Norges nest høyeste fjelltopp (2 457 moh.).  Foto: Paul A. Røstad, 1962 
**Paul Andreas Røstad** (født 9. februar 1908 i Strinda, død 2. juli 1986 i Oslo) var en norsk fotograf som spesialiserte seg på landskap og folkelivsbilder. Han vokste opp på Ranheim og bodde senere i Oslo. Røstad reiste fra Nordkapp til Lindesnes og fotograferte landet til alle årstider og hans arkiv dekket etter hvert hele Norge. Han leverte bilder til håndbøker og oppslagsverk og bøker om natur og friluftsliv, deriblant årbøkene til Den Norske Turistforening.

Referanser
----------

1. 1 2 3 4   DigitaltMuseum, DigitaltMuseum-ID 021036008427, besøkt 5. februar 2023[Hentet fra Wikidata]

Kilder
------

* P. A. Røstad i Preus museums register over norske fotografer
* Norske fotosamlinger, 1989
* Aftenposten 9. juli 1986 (nekrolog)
* Upublisert materiale i Preus museum (2012)

Eksterne lenker
---------------

* P. A. Røstad på Digitalt museum

  


|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister **·** NMFF **·** Geni **·** KulturNav
 |
| Medaljeoversikt |
| --- |
| Konkurrerte for Elfenbenskystens flagg Elfenbenskysten |
| Friidrett: |
| Friidrett Juniorafrikamesterskapet i friidrett |
| Sølv | Addis Abeba 2015 |  400 m |
| Friidrett Ungdoms-VM i friidrett |
| Bronse | Donetsk 2015 |  400 m |

**Alexander Lerionka Sampao** (født 31. desember 1996) er en kenyansk friidrettsutøver som konkurrerer i sprintløp. Han kom på 2.-plass på 400 meter ved Juniorafrikamesterskapet i friidrett 2015.

Idrettskarriere
---------------

2013
Sampao deltok ved Ungdoms-VM i friidrett 2013, der han kom på 3.-plass på 400 meter, bak Martin Manley og Ryan Clark. Sampao løp her inn til ny personlig rekord på 46,78 sekunder.

2014
I mai 2014 deltok han ved IAAF World Relays, der Kenya løp B-finalen på 4 x 400 meter, og endte på 15.-plass. Han nådde finalen på 400 meter ved Junior-VM i friidrett 2014, og endte på 4.-plass med tiden 46,55. 

2015
Han kom på 2.-plass ved det kenyanske mesterskapet i friidrett 2015, der Alphas Kishoyan vant med ny kenyansk rekord 44,22 sekunder. Sampao satte her personlig rekord med tiden 44,75 sekunder. Ved Juniorafrikamesterskapet i friidrett 2015 kom han på 2.-plass på 400 meter, bak Karabo Sibanda fra Botswana. Ved Panafrikanske leker 2015 kom han på 4.-plass på 400 meter.

Referanser
----------

1. ↑  IAAF - *8th IAAF World Youth Championships > 400 Metres - Boys*, besøkt 4. januar 2015.
2. ↑  Daily Nation - *National records come down at Kasarani*, besøkt 4. januar 2015.
3. ↑  African Athletics - *Nigerian defending champions Brume, Oduduru prevail-African Junior Champs Day Four*, besøkt 4. januar 2015.

Eksterne lenker
---------------

* (en) Alexander Sampao – Olympics.com Rediger på Wikidata

* (en) Alexander Sampao – Olympic.org Rediger på Wikidata

* (en) Alexander Sampao – Olympedia Rediger på Wikidata

* (en) Alexander Sampao – Sports-Reference (OL-resultater – arkivert) Rediger på Wikidata

* (en) Alexander Sampao – World Athletics Rediger på Wikidata
* (en) Profil hos All-Athletics[*død lenke*]
***Blur*** er det femte albumet fra den engelske pop/rock-gruppen Blur, utgitt i 1997. 

Albumet nådde førsteplass på hitlistene i Storbritannia, men gruppa gjorde det rimelig bra på det amerikanske markedet med singelen «Song 2», som ble en hit og solgte til gull. Den har siden blitt spilt ved mange anledninger, gjerne i reklame eller i sportssammenheng. 

Albumets lydbilde preges av at bandet hadde distansert seg fra britpop-retningen, som brått hadde blitt mindre populær i kjølvannet av *The Great Escape*s utgivelse. Det ble slik fordi de benyttet seg av Lo-fi-innspilling (*«Low Fidelity», rå lyd*), lavprodusering, i motsetning til hva de hadde bedrevet på *The Great Escape*. Albumet ble vellykket og viste at Blur kunne utvikle seg videre fra Britpop-røttene sine. Andre singler fra albumet var «Beetlebum», «On Your Own» og «M.O.R.». «M.O.R.» forårsaket et søksmål med påstand om plagiat av David Bowies «Boys Keep Swinging». 

Illustrasjonen på plateomslaget viser et uklart bilde av en sykehusseng. Albumets arbeidstittel var *Five* og sykepleieren på omslaget hadde en aura. Under en konsert før dette albumet var sluppet, spilte Blur noen nye sanger som de hadde rett og slett kalt «Song 1», «Song 2», «Song 3» og «Song 4». Siden fikk disse låtene andre navn, men «Song 2» beholdt sin «arbeidstittel».

Sangen «You're So Great» var den første sangen som Graham Coxon selv skrev, og som ble brukt på et Blur-album. De andre i gruppa likte sangen, og den ble med på plata. Den ble framført av Coxon alene og kan bli sett på som starten på hans solokarriere. Sangen ble spilt inn veldig lo-fi og rått, med kun gitarer og bass og sang og dette er også kjennetegnene på Coxons første soloplater.

Sporliste
---------

Alle sangene er skrevet av Damon Albarn, Graham Coxon, Alex James og Dave Rowntree, unntatt hvor annet er notert.

1. «Beetlebum» – 5:04
2. «Song 2» – 2:02
3. «Country Sad Ballad Man» – 4:50
4. «M.O.R.» – 3:27 (Albarn/David Bowie/Coxon/Brian Eno/James/Rowntree)
5. «On Your Own» – 4:26
6. «Theme from Retro» – 3:37
7. «You're So Great» – 3:35 (Coxon)
8. «Death of a Party» – 4:33
9. «Chinese Bombs» – 1:24
10. «I'm Just a Killer for Your Love» – 4:11
11. «Look Inside America» – 3:50
12. «Strange News from Another Star» – 4:02
13. «Movin' On» – 3:44
14. «Essex Dogs» (inkludert de skjulte sporene «Dancehall» og «Interlude») – 8:08

* Den japanske utgaven av albumet har «Dancehall» med som separat spor (15), og inkluderer «Interlude».

Personell
---------

* Damon Albarn – vokal og keyboard
* Graham Coxon – gitarer og vokal
* Alex James – bass
* Dave Rowntree – trommer og perkusjon

Referanser
----------

1. ↑  Blur.co.uk[*død lenke*]

Eksterne lenker
---------------

* (en) *Blur* på Discogs Rediger på Wikidata

* (en) *Blur* på MusicBrainz Rediger på Wikidata

* (en) *Blur* på Spotify Rediger på Wikidata

* (en) *Blur* på AllMusic Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |
En vanlig spesialeffekt i moderne filmer er bruken av *chroma key compositing*, ofte kalt *greenscreen* (eller *bluescreen*). Her kan bestemte farger i filmopptaket, for eksempel i form av en blå eller grønn bakgrunn, erstattes med andre bilder. Teknikken erstatter gammeldags bakgrunnsprojeksjon.
**Bluescreen**, **greenscreen** eller **chroma key compositing** (også kalt *chroma key* og *chroma keying*) er engelske betegnelser på et hjelpemiddel i filmproduksjon. Filmteknikken er en spesialeffekt kan brukes til å få et objekt, gjerne et menneske, til å se ut som det gjør noe som ikke ville være mulig, eller som setter objektet i fare. Som for eksempel å hoppe fra en høy bygning, fly eller lignende.

Dette gjøres ved at personen for eksempel later som han flyr foran en chroma blå (eller chroma grønn) skjerm. (kan også være i form av tapet, maling og så videre). Etter at dette er tatt opp, kan personen som redigerer filmen «keye bort» det blå (eller grønne) for så å sette inn en annen bakgrunn.

Greenscreen og bluescreen trenger god belysning for at fargen skal bli chroma blå/grønn.

Andre farger kan også bli brukt, men grønt og blått er det mest brukte innenfor filmproduksjon fordi det er sjelden at det brukes på settet.

Hvis scenen er digital, eller kan gis en digital representasjon, kan det brukes matematiske modeller for å gjøre det samme. Dette kan i noen tilfeller gi større fleksibilitet på bekostning av noe mer kompleks etterproduksjon.

Bluescreen og greenscreen er noe av det mest brukte innenfor visuelle effekter.

Se også
-------

* Compositing
* Bakgrunnsprojeksjon
* Spesialeffekter (film)
* Rotoskopering, manuell isolering av elementer i et filmopptak og retusjering av greenscreen-opptak
**Hella Roth** (født 21. september 1963 i Stuttgart), tysk landhockeyspiller som deltok i de olympiske leker 1984 i Los Angeles.

Roth vant en olympisk sølvmedalje i landhockey under OL 1984 i Los Angeles. Hun var med på det vesttyske laget kom på andreplass landhockeyturneringen for damer bak Nederland. Seks lag deltok, det ble spilt en enkeltserie der alle lagene møttes én gang. Vest-Tyskland fikk seks poeng, de vant to kamper, tapte en og spilte to uavgjort. Roth spilte fem kamper i OL-turneringen.

OL-medaljer
-----------

* 1984 USAs flagg Los Angeles - Sølv Sølv i landhockey, damer Vest-Tysklands flagg Vest-Tyskland

Eksterne lenker
---------------

* (de) Hella Roth – Munzinger Sportsarchiv Rediger på Wikidata

* (en) Hella Roth – Olympics.com Rediger på Wikidata

* (en) Hella Roth – Olympic.org Rediger på Wikidata

* (en) Hella Roth – Olympedia Rediger på Wikidata

* (en) Hella Roth – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |
*Gui* fra Dawenkou-kulturen
Utbredelse markert i rødt
**Dawenkoukulturen** (kinesisk: 大汶口文化, pinyin: *Dàwènkǒu wénhuà*) er fellesbetegnelse for en gruppe kinesiske steinalderbosetninger som arkeologene kjenner funnsteder for i provinsene Shandong (Dawenkou, ved Tai'an), Anhui, Henan og Jiangsu. Kulturen eksisterte fra ca. 4100 f.Kr. til 2600 f.Kr. side om side med Yangshaokulturen. Artefakter av turkos, jade og elfenbein er funnet.

Kjennetegn og levninger
-----------------------

Vanligvis deler arkeologene Dawenkoukulturene i tre faser; en tidlig (4100–3500 f.Kr.), en midtre (3500–3000 f.Kr.) og en sen (3000–2600 f.Kr.). Den tidlige fasen viser svært egalitære gravgaver, kjennetegnet av begre med lang hals (鬹, *gui*). I den midtre fase er mengden av gravgaver tydelig viktigere enn mangfoldet. I den sene fasen overtar trekister.

Neolittiske tegn, kanskje med forbindelseslinjer fremover til de senere skrifttegn som dem som er kjent fra Shangdynastiet,er blitt funnet på steintøy fra Dawenkou.

*Dawenkoufeltet* ble i 1982 oppført på Folkerepublikken Kinas liste over nasjonale kulturminner. Feltet ligger i byprefekturet Tai'an i Shandong, og ble utgravd i 1959, 1974 og 1978. Bare dets midtre skikt betegnes som Dawenkoukultur, ettersom det tidligste laget svarer til Beixinkulturen og det yngste laget er en tidlig variant av Longshankulturen.

Referanser
----------

1. ↑  Maisel, Charles Keith (1999). *Early Civilizations of the Old World: The Formative Histories of Egypt, the Levant, Mesopotamia, India and China*. Psychology Press. s. 283. ISBN 978-0-4151-0975-8.

Litteratur
----------

* Sarah Allan (utg.): *The Formation of Chinese Civilization: An Archaeological Perspective*, ISBN 0-300-09382-9
* Liu Li: *The Chinese Neolithic: Trajectories to Early States*, ISBN 0521811848
* Anne P. Underhill:  *Craft Production and Social Change in Northern China*, ISBN 0-306-46771-2

Eksterne lenker
---------------

* Dawenkou Site[*død lenke*]

|  |  |
| --- | --- |
| Oppslagsverk/autoritetsdata | Encyclopædia Britannica
 |
Michelangelos fremstilling av den delfiske sibylle i det sixtinske kapell i Vatikanet
**Den delfiske sibylle** var en legendarisk skikkelse som fremsa profetier ved Apollos tempel i Delfi, på hellingene nedenfor Parnassosfjellet. Pausanias hevdet at denne sibylle var *«født blant menneske og gudinne, datter av sjøuhyrer og en udødelig nymfe»*. Andre hevdet at hun var datter eller søster til Apollo. Atter andre mente at sibyllen opprinnelig mottok sine evner fra Gaia, som gav orakelet til Themis, som gav det til Føbe. 

Den delfiske sibylle rotes noen ganger sammen med Pythia, Apollos prestinne som profeterte ved orakelet i Delfi. De to er ikke identiske; de skal betraktes hver for seg.

Referanser
----------

1. ↑  For example, Broad 2006, p. 3, who mistakes Michelangelo's painting of the Delphic Sibyl on the Sistine Chapel ceiling as an image of the Pythia.
2. ↑  Bowden, Hugh, *Classical Athens and the Delphic Oracle. Divination and Democracy*. Cambridge: Cambridge University Press, 2005. ISBN 0-521-53081-4. Cf. p.14. "They may learn about the mysterious Delphic Sibyl, a mythical prophetess unrelated to the traditions of the oracle itself."
Den demokratiske republikken Armenias flagg
Republikkens riksvåpen
**Den demokratiske republikken Armenia** (armensk: Դեմոկրատական Հայաստանի Հանրապետություն, *Demokratakan Hayastani Hanrapetutyun*) eksisterte i perioden 28. mai 1918 til 29. november 1920. Dette var den første, moderne armenske statsdannelsen, dannet som en følge av at Det russiske keiserriket brøt sammen etter den russiske revolusjon. Det ble først gjort et forsøk på å skape en stat for Armenia, Georgia og Aserbajdsjan i februar 1918 gjennom den såkalte Den transkaukasiske demokratiske føderale republikk, men denne falt sammen allerede i mai samme år.

Med utgangspunkt i den gruppen den såkalte *Armenias revolusjonære føderasjon* hadde innenfor Det russiske keiserrikets styre, utropte disse Den demokratiske republikken Armenia 28. mai 1918 med utgangspunkt i den representasjonen denne gruppen hadde innenfor det tidligere styret.

Den nye statsdannelsen måtte imidlertid umiddelbart håndtere kampene i Kaukasus som var en del av første verdenskrig og armenerne måtte overta posisjonene til de russiske styrkene som gikk i oppløsning. Ved fredsavtalen i Batumi ble kampene innstilt. Denne fredsavtalen med Det osmanske riket var den første internasjonale avtalen den nye republikken inngikk. Da Det osmanske riket senere tapte krigen og senere gikk i oppløsning, foreslo den amerikanske presidenten Woodrow Wilson på Paris-konferansen i 1919 at den nye republikken også skulle omfatte de historiske armenske områdene, som blant annet inkluderte provinsene Erzurum, Trabzon, Bitlis og Van i dagens østlige Tyrkia. Dette ble ratifisert gjennom freden i Sèvres, men dette ble aldri gjennomført og ble endret i senere traktater, senest i Lausanne 24. juli 1923.

I 1920 utgjorde denne republikken omtrent dagens Armenia, men også deler av dagens østlige Tyrkia, Nakhitsjevan, Nagorno-Karabakh og Qazakh som det har vært kjempet om med Aserbajdsjan. Det var også uenighet med Georgia om hvilke provinser og distrikt som skulle være hvor.

I september 1920 rykket tyrkiske revolusjonære grupper inn i Jerevan, og etter at en våpenhvile ble em realitet 18. november, ble det i desember undertegnet en fredsavtale mellom Den demokratiske republikken Armenia og det nye Tyrkia under ledelse av Kemal Atatürk.

På samme tid sendte Sovjetunionen Den røde armé inn i landet. Grensene ble krysset 29. november, og 4. desember rykket de sovjetiske styrkene inn i Jerevan. Dagen etter kom den såkalte Armenske revolusjonskomite, som i det vesentlige besto av armenere fra Aserbajdsjan. Den påfølgende dagen kom Feliks Dzerzjinskijs hemmelige politi Tsjeka og sørget for at Den demokratiske republikken Armenia opphørte å eksistere.

Se også
-------

* Armenias historie
* Den transkaukasiske sosialistiske føderative sovjetrepublikk

Eksterne lenker
---------------

* (en) First Republic of Armenia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data)
 |
**Alexander «Sander» Steen Olsen** (født 18. august 2001) er en norsk alpinist som representerer Kjelsås Idrettslag. 

Han ble norgesmester i slalåm i 2020.

Han debuterte i verdenscupen i alpint i storslalåm i Bansko 27. februar 2021.

Han tok gull både i slalåm og storslalåm i junior-VM i alpint 2022 i Invermere. Han vant slalåmcupen i europacupen i alpint 2021/22.

Han tok sine første verdenscuppoeng da han ble nummer ti i storslalåm under verdenscupfinalen i Méribel 19. mars 2022. Han vant storslalåm og slalåm under norgesmesterskapet i alpint 2022 i Narvik.

Han kjørte på Norges lag som tok sølv i lagkonkurransen i VM 2023 i Méribel.

Han fikk sin første seier og første pallplass i verdenscupen da han vant slalåm i Palisades Tahoe i California 26. februar 2023.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | Storslalåm | 2022, 2023 |
| Gull | Slalåm | 2020, 2022 |
| Sølv | Super-G | 2021 |
| Sølv | Storslalåm | 2020, 2021 |

Referanser
----------

1. ↑   www.fis-ski.com[Hentet fra Wikidata]
2. 1 2  NM 2022
3. 1 2  NM 2020
4. ↑  NM 2021

Eksterne lenker
---------------

* (en) Alexander Steen Olsen – FIS (alpint) Rediger på Wikidata

* (en) Alexander Steen Olsen – ski-db.com Rediger på Wikidata
**Tiopental** (ofte i form av **tiopentalnatrium**) er et legemiddel, et barbiturat. Det brukes ved kortvarige narkoser og til innlednig av anestesi. 

Tiopental er ekstremt fettløselig og den raskt innsettende effekten skyldes at medikamentet distribueres effektivt til sentralnervesystemet på grunn av den gode gjennomblødningen og den store andelen fett her. Effekten avtar etterhvert som tiopental distribueres til andre vev med mindre gjennomblødning og mindre andel fett. 

Tiopental forekommer under mange navn, som **Pentothal-Natrium** og **Natriumpentothal**. Stoffet brukes til eutanasi blant annet i Belgia og Nederland, og brukes i noen grad i USA til fullbyrdelse av dødsstraff ved dødelig injeksjon. Av denne grunn forbyr flere EU-land eksport av bedøvelsesmiddelet til USA.

Referanser
----------

1. ↑  «Ärzte drängen Pharmafirmen zu Gift-Lieferboykott» i *Der Spiegel* 24. januar 2011: «Protest mot amerikansk dødsstraff» (på tysk)

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**A&E** (kortform av **Arts & Entertainment**) er en amerikansk betaliings-TV- kanal som er mediehuset A&E Networks' viktigste visningsflate. Kanalen startet sendinger i 1984.

Opprinnelig viste A&E-kanalen programmer innen sjangrene kunst, dokumentar og drama. Senere endret programprofilen seg til å bestå hovedsakelig av virkelighetsbaserte programmer som reality-serier, true crime og faktabaserte miniserier. I juli 2015 hadde kanalen om lag 95 968 000 betalende abonnenter i USA (det vil si 82,4 % av alle husstander med TV).

Kanalen har hovedkontor i New York og avdelinger og studioer i Atlanta, Chicago, Detroit, Los Angeles, Stamford, samt i London. Den amerikanske versjonen av kanalen sendes i Canada mens internasjonale versjoner produseres og vises i Australia, Latin-Amerika og Europa.

Referanser
----------

1. ↑  Carmody, John, "The TV Column"; *The Washington Post*, May 2, 1995.
2. ↑  «List of how many homes each cable network is in as of July 2015». *TV by the Numbers*. Zap2it. 21. juli 2015. Arkivert fra originalen 19. september 2016. Besøkt 21. juli 2015.
3. ↑  "A&E Television Networks, LLC - Atlanta, Georgia (GA) | Company Profile".
4. ↑  "A+E Networks – Life is Entertaining".
5. ↑  «A&E Television Networks LLC - Company Profile and News». *Bloomberg.com* **(engelsk)**. Besøkt 28. februar 2021.
**Tipik** er en belgisk riksdekkende tv-kanal og tilhører den franskspråklige allmennkrinkgasteren RTBF. Tipik er en av RTBFs tre hovedkanaler og har historie tilbake til 26. mars 1977. Siden har kanalen skiftet profil og navn en rekke ganger, og var lenge kjent som La Deux. Tipik sender egenproduserte og utenlandske dramaserier, nyheter, idrett, aktualitetsprogrammer, barneprogrammer og filmer. Kanalen sammenlignes gjerne med sitt flamske motstykke, Canvas, som driftes av den flamske kringkasteren VRT.

Historie
--------

Prøvesendinger med fjernsyn startet i Belgia 2. juni 1952, med kroningen av Elizabeth II av Storbritannia. 31. oktober året etter hadde kanalen – da under navnet *Télé-Bruxelles –* sine første offisielle sending, en varietéforestilling kalt *Boum!*. I starten sendte kanalen to timer daglig, seks dager i uken.

I 1977 lanserte RTBF sin andre tv-kanal, RTbis, samtidig endret førstekanalen navn til RTBF 1. RTbis sendte i hovedsak repriser av programmer fra RTBF 1 og var på luften til 1979, da kanalen endret navn til Télé 2. Fremdeles sendte kanalen en del repriser fra førstekanalen samt regionale programmer og undervisningsprogrammer. I 1988 ble kanalen omstrukturert til en fullverdig kanal som sendte filmer, musikk, kulturprogrammer og overføringer av store idrettsarrangementer. Kanalen skiftet samtidig navn til TV 21.

I 1993 ble TV 21 delt inn i to kanaler: Arte 21 og Sports 21, som begge delte på frekvensen til gamle TV 21. Begge kanalene fortsatt frem til mars 1994, da RTBF sa opp kontrakten med kanalen Arte. Samtidig omdøpte RTBF kanalen til Télé 21 og gjenopptok den gamle programprofilen fra 1988. Etter hvert begynte også kanalen å sende barneprogrammer.

I 1997 gjorde vallonske myndigheter RTBF om til et selvstendig offentlig selskap. Samtidig endret kanalen navn til RTBF La Deux. I 2011 sluttet La Deux med analoge sendinger og gikk over til digitale sendinger. I dag er kanalen tilgjengelig over hele Belgia på alle digitale plattformer, satellitt-tv og kabel-tv. Kanalen sender egenproduserte og utenlandske dramaserier, nyheter, idrett, aktualitetsprogrammer, barneprogrammer og filmer. Den sender også programmer fra de franske offentlige tv-kanalene France 2 og France 3.

I 2020 endret La Deux profil og ble omdøpt til sitt nåværende navn.

Logoer
------

|  |  |  |
| --- | --- | --- |
| 1988–1996 | 2004–2011 | 2011– |

Se også
-------

* RTBF
* La Une
* La Trois
* Arte
* Eurosport

Referanser
----------

1. 1 2  «Notre histoire». *RTBF Entreprises* **(fransk)**. Besøkt 14. desember 2017.
2. ↑  Libre.be, La. «Tout a commencé le 31 octobre 1953» **(fransk)**. Besøkt 14. desember 2017.
3. ↑  «Notre histoire». *RTBF Entreprises* **(fransk)**. Besøkt 14. desember 2017.

Eksterne lenker
---------------

* (fr) Offisielt nettsted Rediger på Wikidata
| Medaljeoversikt |
| --- |
| Konkurrerte for Russlands flagg Russland |
| Rullestolcurling Rullestolcurling |
| Paralympiske leker |
| Sølv | 2014 Sotsji |  Treer  |
| VM i rullestolcurling |
| Gull | 2012 Chuncheon |  Treer |

**Alexander Aleksejevitsj Sjevtsjenko** (russisk: Александр Алексеевич Шевченко, født 3. juni 1971) er en russisk rullestolcurlingspiller. Han har VM-gull og Paralympics-sølv som fremste meritter. 

Han har ryggmargsskade ette ren bilulykke, og begynte med rullestolcurling i 2006 i Moskva.

Han er gift og har en sønn.

Idrettskarriere
---------------

Sjevtsjenko deltok i sitt første VM i VM i rullestolcurling 2011 i Tsjekkia, der Russland kom på 4.-plass. I VM i rullestolcurling 2012 vant Russland gull, med Sjevtsjenko som toer. De slo Sør-Korea 9-1 i finalen. I neste VM, i 2013, kom de på 5.-plass. 

Han var treer i Paralympiske vinterleker 2014 i Sotsji i Russland, der det russiske laget kom på 2.-plass, med Andrej Smirnov som skip. Her tapte de 3-8 for Canada i finalen.

Referanser
----------

1. ↑  Russian Personalities - *Most famous Russian Paralympics 2014 participants*, besøkt 24. mars 2014

Eksterne lenker
---------------

* Profil hos WCF
* Profil hos Sotsji 2014 Paralympics Arkivert 24. mars 2014 hos Wayback Machine.
***Tipnus*** er en slekt av tyvbiller og borebiller. Tidligere ble de regnet som en egen familie (Ptinidae). Disse billene kan treffes utendørs for eksempel i gamle fuglereir, men de er mest vanlig inne i hus der de spiser ulike slags lagrede varer. De kan gjøre noe skade, særlig dersom de kommer i kjøkkenskap og lignende. Disse artene stammer gjerne fra varme områder, men er i dag spredt over store deler av jorden.

Utseende
--------

Små biller (1,7-3 millimeter), halvblanke, kroppen mer eller mindre kledt av skjell. Fargen er brunlig. Den bakre delen av kroppen er rund, som gjør at billen blir noe edderkopplignende.

Ulikt de fleste andre tyvbiller og borebiller er antennene lange og perlekjede-formede. Brystskjoldet er mye smalere enn dekkvingene, som har tydelige skuldre. Beina virker ofte litt lange og derfor kan tyvbiller ligne på små edderkopper.

Det er ofte stor forskjell på kjønnene, hunnene er større og rundere enn hannene, og har kortere antenner.

Levevis
-------

Tyvbillene kan spise mange ulike matvarer, også tekstiler, men blir sjelden så tallrike at de gjør stor skade. Disse billene trives best i et fuktig miljø og treffes derfor oftere i fjøs og lagerbygninger enn i bolighus.

Systematisk inndeling
---------------------

Navnet er et anagram av *Ptinus*. Den blir ofte plassert som et synonym for *Epauloecus*.

**Treliste**
* Ordenen biller, Coleoptera
	+ Underordenen Polyphaga
		- Infraordenen Bostrichiformia
			* Overfamilien bore- og hettebiller, Bostrichoidea
				+ Familien tyvbiller og borebiller, Ptinidae
					- Underfamilien tyvbiller, Ptininae
						* Stammen Ptinini Latreille, 1802
							+ Slekten ***Tipnus*** C.G. Thomson, 1863
								- *Tipnus unicolor* (Piller & Mitterpacher, 1783)

Referanser
----------

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

Eksterne lenker
---------------

* (en) *Tipnus* i Encyclopedia of Life Rediger på Wikidata

* (en) *Tipnus* i Global Biodiversity Information Facility Rediger på Wikidata

* (en) *Tipnus* hos ITIS Rediger på Wikidata

* *Tipnus* – detaljert informasjon på Wikispecies Rediger på Wikidata
**Zhang Zuoji** (forenklet kinesisk: 张左己; tradisjonell kinesisk: 張左己; pinyin: **Zhāng Zuǒjǐ**; født i januar 1945 i fylket Bayan i provinsen Heilongjiang i Kina, død 11. juni 2021) var en kinesisk kommunistisk politiker. Han har tidligere vært guvernør for provinsen Heilongjiang. Han er ble i mars 2008 direktør for Det kinesiske folks politisk konsultative konferanses økonomiske komite.

Zhang ble medlem av kommunistpartiet i juni 1972. Han har utdannelse i russisk fra Heilonguniversitetet. I august 1991 ble han utnevnt til viseborgermester av Xi'an, i Shaanxi. I februar 1993 ble han assisterende arbeidsminister. Fra november 1994 til 1998 var han vise generalsekretær Folkerepublikken Kinas statsråd. Fra mars 1998 til mars 2003 var han arbeidsminister. I mars 2003 ble han visesekretær for partikomiteen for Heilongjiang og måneden etter viseguvernør og funderende guvernør av provinsen. Han ble så ordinær guvernør of tjente i det embedet til desember 2007.

Referanser
----------

1. ↑   China Vitae, oppført som 张左己, China Vitae-ID 325, besøkt 9. oktober 2017[Hentet fra Wikidata]
2. ↑  «Biography of Zhang Zuoji». China Vitae. Besøkt 27. desember 2010.
3. ↑

Eksterne lenker
---------------

* (en) Zhang Zuoji hos China Vitae Rediger på Wikidata
**Zhangcha-and**, eller **te-røkt and** (kinesisk: 樟茶鸭 = ordrett *kamfer-te-and*) er en typisk rett fra det kinesiske sichuankjøkkenet. Tilberedelsen er komplisert. Det varmrøkes en marinert and over teblader og kvister fra kamferplanten. 

Den innledende marineringen er med inngnidd hele eller knuste sichuanpepper, *huangjiu* eller *baijiu* (fermenterte eller destillerte kinesiske alkoholholdige drikker), ingefær, hvitløk og salt.[] Mye av dette gnis i andens indre. For intensivering av smaken blir marinaden noen ganger styrket med choujiu, svart pepper, teblader og kamferblader. Etter marineringen blancheres anden i varmt vann for at skinnet skal strammes. Deretter tørkes det ved tørkle og i luft. Deretter røkes anden i 10-15 minutter over blader fra svart te og kamferblader. Etter røkingen blir anden dampet i ti minutter til, og til slutt blir den stekt i planetoljer til skinnet er sprøtt.[]

Grunnet den kompliserte tilberedelsen er dette mer en rett for banketter enn for dagliglivet.

Referanser
----------

1. ↑  Grigson, Jane (January 1985), *World Atlas of Food*, Bookthrift Company, ISBN 978-0-671-07211-7

|  |  |
| --- | --- |
| Oppslagsverk/autoritetsdata | TasteAtlas
 |
**Turbo Tape Games** er en norsk, uavhengig videospillutvikler etablert i Vest-Norge i 2008. Selskapet produserer også undervisende digitalopplevelser, men fokuserer på underholdende spill. I 2012 ble *Naval War: Arctic Circle* utgitt, som var selskapets første større prosjekt. Turbo Tape Games har også jobbet på prosjekter for klienter som VilVite, SINTEF, TV 2 Nyhetene og Universitetsmuseet i Bergen.

Bakgrunn
--------

Turbo Tape Games ble etablert i februar 2008 av Fredrik Breien og Jan Haugland. Breien og Haugland hadde allerede et samarbeid med vitensenteret VilVite, hvor de skapte interaktive utstillinger for å undervise barn om vitenskap og teknologi.

Prosjekter
----------

### *Naval War: Arctic Circle (2012)*

*Naval War: Arctic Circle* er et sanntidsstrategispill basert rundt maritim navigasjon utgitt i 2012. Spillet var støttet av Norsk filminstitutt, Innovasjon Norge og Norges forskningsråd, og ble utviklet i nært forhold med Sjøforsvaret. Spillet er distribuert av Paradox Interactive, og var Turbo Tape Games sitt første selvstendige spillprodukt.

### Andre prosjekter

* *UHR Warlords* (2014)
* *Warhammer: Arcane Magic* (2015)
* *Einherjar TTG* (ukjent)

Referanser
----------

1. ↑  ; besøksdato: 30. august 2021.
2. ↑  ; *Brønnøysundregistrene*.
3. ↑  ; *Brønnøysundregistrene*.
4. 1 2  Turbo Tape Games on LinkedIn
5. ↑  Paradox Interactive developer diary[*død lenke*]
6. ↑  «UHR Warlords». *www.pressfire.no*. Besøkt 30. august 2021.
7. ↑  «Alt om Warhammer: Arcane Magic (Windows)». *Gamer.no* **(norsk)**. Besøkt 30. august 2021.
8. ↑  «Syv millioner til åtte nye norske spill». *www.pressfire.no*. Besøkt 30. august 2021.

|  |  |
| --- | --- |
| Oppslagsverk/autoritetsdata | Brønnøysundregistrene
 |

Portal: Videospill
**Turbo** er en by og kommune i det nordlige Colombia. Det ligger ved Urabágolfen ved Det karibiske hav, og er først og fremst kjent som en havneby og en grenseby mot Panama. Den egentlige grensen er 50 km lenger nordvest, og det finnes inge kjørbar forbindelse for biler eller andre kjøretøyer, unntatt terrengmotorsykler. Kommunen har 159.268 innbyggere, hvorav 63.503 bor i selve byen (2015).

Turbo er sentrum av bananproduksjonen i Nordcolombia, som her blir lastet og eksportert. På grunn av at denne formen for landbruk i lang tid var blomstrende vokste innbyggertallet i byen, særlig i 1980-årene, svært raskt. Dette førte til at det oppsto slum ved utkantene av byen. Befolkningen består hovedsakelig av *Afro-Colombianere*. 

Byen er beryktet som en smuglermetropol, siden det er det den havnebyen som ligger nærmest Panama. Smuglervarene fraktes i små båter gjennom de relativt uoversiktlige kystområdene i Panama, og videre via Turbo til Colombia. Den relativt høye kriminaliteten i byen henger blant annet sammen med smuglingen. 

I Turbo ligger det viktigste migrasjonskontoret i Nordvestcolombia. Det er praktisk uunngåelig å besøke byen hvis en skal reise til Panama over land, fordi de nødvendige formalitetene bare kan ordnes her.

Geografi
--------

Turbo ligger i det ytterste nordvest av Departemento  Antioquia, 373 km nordvest for departementohovedstaden Medellín, og er kommunen med deet størtse areal i Antioquia. Gjennomsnittstemperaturen er 28 °C. Kommunen grenser i nord mot Necoclí og Arboletas, mot øst til San Pedro de Urabá, Apartadó, Carepa og Chigorodó, i syd mot Mutatá og i Vest til Riosucio og Unguía, begge i Departemento del Chocó.

Referanser
----------

1. ↑  Innbyggerne i Colombia til det offisielle nettstedet til DANE
2. ↑  «informasjon om geografi på det offisielle nettstedet for Turbo». Arkivert fra originalen 3. mai 2016. Besøkt 16. oktober 2016.

Eksterne lenker
---------------

* Offisiell Hjemmeside for kommunen Turbo

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** GeoNames
 |
Herakles og stymfaliske fuglene
**De stymfaliske fuglene** eller *stymfalidene* er i gresk mytologi forferdelige fugleuhyrer på størrelse med traner. Fugleflokken hekket i sumpmarkene rundt sjøen Stymphalos i Arkadia. Fuglene hadde nebb og klør av kobber, som kunne trenge gjennom rustningene som krigere bar. Fjærene deres var av stål, og kunne skytes som piler mot ofrene deres.

Et av Herakles' tolv storverk var å fordrive disse fuglene fra Arkadia. For at han skulle klare å løse denne oppgaven, gav Athene ham to store bronseklappere. Med disse klarte han å skremme fuglene opp fra reirplassene sine, og dermed kunne han lett skyte og drepe fuglene med de giftige pilene sine. Klapperne brukte han som skjold mot fjærpilene som fuglene skjøt mot ham. På denne måten klarte Herakles å drepe flesteparten av de stymfaliske fuglene. De som klarte å unnslippe, har aldri siden blitt sett.

Referanser
----------

1. ↑  *New Larousse Encyklopedia of Mythology*, 23. opplag 1987 p.171

| * v
* d
* r
Herakles’ tolv storverk |
| --- |
| Løven fra Nemea **·** Hydraen **·** Den keryneiske hind **·** Det erymanthiske villsvin **·** Augias' staller **·** De stymfaliske fuglene **·** Den kretiske tyren **·** Diomedes' hester **·** Hippolytas belte **·** Geryons kyr **·** Hesperidenes epler **·** Kerberos |


|  |  |
| --- | --- |
| Oppslagsverk/autoritetsdata | LCCN
 |